Vestre Enkeltskillingsveita

Vestre Enkeltskillingsveita er en av flere veiter under benevnelsen Enkeltskillingsveitene som ligger i Midtbyen i Trondheim. Vestre Enkeltskillingsveita er den minste av disse og strekker seg som en blindveit fra sør mot nord fra Thomas Angells gate og inn i et kvartal. Veita ligger delvis parallelt med Nedre Enkeltskillingsveita, mellom Munkegata nummer 31 og Thomas Angells gate nummer 26.

Enkeltskillingsveitene i Trondheim omtales fra 1707, og er navngitt etter Ole Eriksen Øren, som ble kalt Ole Enkeltskilling, trolig fordi han hadde en kro der han solgte brennevin for én skilling. Hans vertshus lå på hjørnet mellom Øvre og Nedre Enkeltskillingsveita, i bygården som i dag har adresse Thomas Angells gate 17.

Referanser

Litteratur 

 Paasche, Erling (1983). Historisk litteratur om Trondheim: Trondheim i 1000 år: Historisk Guide, Veitene - Middelalderens gatenett i Trondheim, Trondheim kommune.

Veier i Trondheim
Midtbyen (Trondheim)